open-index/open-wikipedia-markdown huggingface dataset:
One Ok Rock

**One Ok Rock** ir japāņu rokgrupa, kas dibināta 2005. gadā. Apvienības sastāvā ietilpst Taka, Toru, Ryota, un Tomoya. Sākotnēji grupa sastāvējusi no pieciem locekļiem, bet 2009. gadā ģitārists Alex apvienību pameta. 
Grupai ir bijuši vairāki singli, kas iekļuvuši Oricon topos un viņu dziesmas internetā guvušas plašu popularitāti, kas ļauj apvienību saukt par vienu no daudzsološākajām visā Āzijā.

## Diskogrāfija
### Studijas albumi

* *[[Zeitakubyō]]* (2007)
* *[[Beam of Light]]* (2008)
* *[[Kanjō Effect]]* (2008)
* *[[Niche Syndrome]]* (2010)
* *[[Zankyo Reference]]* (2011)
* Jinsei×Boku= (2013)
* 35xxxv (2015)
* Ambitions (2017)
Kārlis Cukmaiers

**Kārlis Cukmaiers** (; dzimis , miris ) bija vācu rakstnieks, dramaturgs un scenāriju autors. Visplašāk pazīstams kā scenārija autors Jozefa fon Šternberga 1930. gada filmai "Zilais eņģelis" (*Der blaue Engel*) ar Marlēnu Dītrihu galvenajā lomā.

Dzimis Nākenheimas ciemā pie Reinas, netālu no Maincas. Pirmā pasaules kara laikā karoja Rietumu frontē. Studēja Frankfurtes un Heidelbergas universitātēs. 1924. gadā kļuva par Maksa Reinharda Vācu teātra (*Deutsches Theater*) dramaturgu, kur darbojās kopā ar Bertoldu Brehtu. 1933. gadā, kad pie varas Vācijā nokļuva nacisti, Cukmaiera darbi tika aizliegti. Viņš pats ar ģimeni devās uz Austriju, bet pēc anšlusa - 1939. gadā uz ASV.

1946. gadā ieguva ASV pilsonību. Tūlīt pēc Otrā pasaules kara darbojās Vācijā kā ASV kultūras atašejs. 1958. gadā apmetās Šveicē, un 1966. gadā kļuva par Šveices pilsoni. Miris 1977. gadā.

## Ārējās saites

 
* Kārļa Cukmaiera biedrība
Alises iela

**Alises iela** var būt:

* Alises iela — iela Cenu pagasta Ānē;
* Alises iela — iela Mārupē;
* Alises iela — iela Mārupes novada Spuņciemā.
* Alīses iela — iela Rīgā.

----
* Alises iela (dziesma) — 1997. gadā komponēta Jāņa Lūsēna dziesma.
Akaču iela (Rīga)

**Akaču iela** ir iela Rīgā, Zemgales priekšpilsētā, Torņakalnā. Iela sākas no Jelgavas ielas, nekrusto nevienu citu ielu un beidzas kā strupceļš pie iežogotas teritorijas - autoapmācības laukuma. Kopējais ielas garums ir tikai 118 metri, tā klāta ar bruģi. Ielā ir īres namu un savrupmāju apbūve.

## Vēsture
Iela izveidojusies 1937. gadā, kad tās nosaukums bija **Nomaļu iela**. Savu tagadējo nosaukumu Akaču iela tā ieguva 1961. gadā.

## Ielu savienojumi
Akaču iela ir savienota ar Jelgavas ielu.

## Skatīt arī
* Torņakalns

## Atsauces

## Ārējās saites
* Akaču iela, *Google Street View*
Kontracepcija

**Kontracepcija** (no  — 'pret' un  — 'ieņemšana') ir nevēlamas grūtniecības novēršanas līdzekļu (paņēmienu un ierīču) kopums. Kontracepcija tiek izmantota ģimenes plānošanā. Drošs sekss, piemēram, prezervatīvu izmantošana, ļauj izsargāties arī no seksuāli transmisīvām slimībām. Kontracepcijas lietošana jaunattīstības valstīs ir samazinājusi augļu mirstību pirmajās grūtniecības nedēļās par 44%, bet, ja kontracepcija tiktu lietota apjomā, kādā tā tiek pieprasīta, tas novērstu 73% augļu neiznēsāšanas gadījumu. Tā kā pusaudžu grūtniecība mūsdienās ir aktuāla problēma, kas rada tādas lietas kā priekšlaicīgu piedzimšanu, mazu jaundzimušā svaru un zīdaiņu mirstības pieaugumu, daži autori ir ieteikuši pusaudžiem nodrošināt dzimumizglītību, kā arī pieeju kontracepcijai un citiem reproduktīvās veselības pakalpojumiem. Pagarinot laiku starp grūtniecības reizēm, kontracepcija ļauj nodrošināt sieviešu organisma labāku atkopšanos pēc dzemdībām un arī samazināt savu dzimušo bērnu nāves risku.

## Atsauces
Ada Lavleisa

**Augusta Ada Kinga** (; dzimusi **Augusta Ada Bairona** (*Augusta Ada Byron*) , mirusi ), pazīstama kā **Ada Lavleisa** (*Ada Lovelace*), bija angļu matemātiķe un rakstniece. Lavleisa galvenokārt ir pazīstama ar darbu pie Čārlza Bebidža analītiskās mašīnas. Viņa bija pirmā, kas saprata, ka šai iekārtai iespējamas funkcijas, kas pārsniedz tikai rēķināšanu, un publicēja pirmo algoritmu, kas paredzēts šādai iekārtai. Tādēļ viņa tiek uzskatīta par pasaulē pirmo programmētāju.

Viņas tēvs ir angļu dzejnieks Bairons, taču tēvs pameta Lielbritāniju, kad Ada bija četrus mēnešus veca. Adas māte Annabella Milbanka Bairona (matemātiķe) sekmēja viņas interesi par matemātika un loģiku. Viņu privāti apmācīja dažādi pasniedzēji, vēlāk mācījusies pati, padziļinātajā apmācībā palīdzēja Londonas Universitātes matemātikas profesors Augusts De Morgans. Pusaudzes gados matemātikas talanta dēļ viņa iedraudzējās ar citu matemātiķi — Čārlzu Bebidžu, ar ko arī kopā strādājusi. No 1842. līdz 1843. gadam iztulkojusi itāļu militārā inženiera Luidži Menabrejas rakstu *Notions sur la machine analytique de Charles Babbage* (1842; "Čārlza Bebidža analītiskās mašīnas elementi"), ko papildināja ar savām piezīmēm. Šajās piezīmēs ir informācija, ko daudzi uzskata par pasaulē pirmo datorprogrammu — algoritmu, ko ir paredzēts apstrādāt ar mašīnu. Aprakstīja, kā Bebidža analītiskā mašīna varētu tikt uzprogrammēta, lai aprēķinātu Bernulli skaitļus. Lavleisa uzskatīja, ka datori būtu spējīgi veikt vairāk uzdevumu, nekā vienkārši veikt aprēķinus.

Latvijas Universitātes Datorikas fakultātē katru gadu tiek pasniegta Adas Lavleisas stipendija labākajai studentei.

## Atsauces

## Ārējās saites

* Biogrāfija
Anikets

**Pāvests Anikets** (; miris 167. gadā) bija Romas bīskaps un līdz ar to katolisma tradīcijā tiek uzskatīts par vienu no Romas pāvestiem. Šajā amatā viņš bija aptuveni no 154. līdz 167. gadam. Kopš 161. gada viņš bija moceklis. Viņa miršanas datums 167. gadā (vai tomēr 168. gadā) pēc dažādiem avotiem ir 16., 17. vai 20. aprīlis.

## Ārējās saites
*
Ploski

**Ploski** (; agrāk arī **Ploskie**, **Ploskije**, **Lielie Ploski** un **Mazie Ploski**; ) ir apdzīvota vieta Ludzas novada Zaļesjes pagastā. Izvietojusies pagasta ziemeļdaļā autoceļu A12, V512 un V517 krustojumā  no pagasta centra Zaļesjes,  no Zilupes un  no Rīgas. Ploskos atrodas kokapstrādes uzņēmums.

1897. gadā ciemā bija 5 sētas.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Holeras vibrions

**Holeras vibrions** (*Vibrio cholerae*) ir gramnegatīva komatveidīga nūjiņa, holeras izraisītājs, kurš neveido kapsulas un sporas, ir monotrihs un ļoti kustīgs. Izšķir vairāk nekā 200 O antigēna seroloģiskās formas un tikai divas no tām ir holeras izraisītāji — O1 un O139. Visi pārējie grupas pārstāvji ir saldūdens un mēreni sāļa ūdens ūdenstilpju iedzīvotāji un var izraisīt caureju, septicēmiju u.c.

## Atsauces
Aorta

thumbnail|200px|Aortas atrašanās vieta cilvēka ķermenī
**Aorta** () ir lielākā artērija cilvēka ķermenī, kas iznāk no kreisā sirds kambara un turpinās vēdera virzienā, iesākot lielo asinsrites loku, sadaloties divās iegurņa kopējās artērijās un krustu kaula vidējā artērijā. Aortai izšķir trīs daļas: augšupejošo aortu, aortas loku un lejupejošo aortu. Lejupejošā aorta savukārt iedalās krūšu un vēdera aortā.

## Atsauces
Grebņova

**Grebņova** (arī **Grebņeva**) ir ciems Ludzas novada Malnavas pagastā. Izvietojies pagasta ziemeļdaļā Krievijas pierobežā pie autoceļa A13  no pagasta centra Malnavas,  no Kārsavas un  no Rīgas. Grebņovā atrodas kapsēta, ziemeļos no ciema — Latvijas-Krievijas robežas kontroles punkts «Grebņeva». Te atrodas arī Valsts robežsardzes Ludzas pārvaldes Grebņevas nodaļa.

1897. gadā katoļu ciemā bija 8 sētas ar 63 cilvēkiem.
## Atsauces
Pfeifera nūjiņa

**Pfeifera nūjiņa**, arī **hemofilā nūjiņa** vai **influences baktērija** (*Haemophilus influenzae*) ir gramnegatīva baktērija. Fakultatīvi anaeroba, bet labāk aug aerobos apstākļos. Ir patogēnas tikai cilvēkam, kam var izraisīt pneimoniju, otītu (vidusauss iekaisums), sinusītus, laringotraheītu, bronhītu u.c. *Haemophilus influenzae* biovar *aegyptius* izraisa strutainu konjunktivītu.

Šo baktēriju pirmo reizi aprakstīja vācu bakteriologs Rihards Pfeifers (1858—1945), kļūdaini uzskatot to par gripas jeb influences ierosinātāju.

*Haemophilus influenzae* (Rd celms) bija pirmais brīvi dzīvojošais organisms, kuram 1995. gadā tika veikta pilna genoma sekvenēšana.

## Atsauces
Tutāni

**Tutāni** (arī **Tutini**; ) ir ciems Ludzas novada Cirmas pagastā, pagasta centrs. Izvietojies dienvidu daļā Cirma ezera krastā pie Rēzeknes—Zilupes dzelzceļa un autoceļa A12  no novada centra Ludzas un  no Rīgas.

Apdzīvotā vieta izaugusi padomju gados kā Cirmas ciema (kopš 1970. gadiem) un Suvorova kolhoza centrālais ciemats. Tutānos atrodas kultūras nams, bibliotēka, feldšeru un vecmāšu punkts, Pokuminas pasta nodaļa, uzņēmums "Cirmas Bekons", veikals.

1897. gadā katoļu ciemā bija 7 sētas.
## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Tutini

**Tutini** var būt:

*Tutāni - ciems Ludzas novada Cirmas pagastā
*Tutini - ciems Balvu novada Lazdukalna pagastā
Haemophilus ducreyi

***Haemophilus ducreyi*** ir gramnegatīva baktērija. Nekustīga nūjiņa, neveido sporas; fakultatīvs anaerobs. Mīkstā šankra izraisītājs.

## Atsauces
Nesteri

**Nesteri** ir ciems Ludzas novada Malnavas pagastā. Izvietojies pagasta ziemeļdaļā Ziblas strauta kreisajā krastā pie autoceļa A13  no pagasta centra Malnavas,  no Kārsavas un  no Rīgas. 

## Vēsture
thumb|left|Krieviņu 4-klasīgās pamatskolas ēka (1937).

1897. gadā katoļu ciemā bija 11 sētas. 1902. gadā dibināja Nesteru krievu 1. pakāpes pamatskolu, 1920. gadā atvēra latviešu paralēlklases, bet 1923. gadā skolu pārveidoja par patstāvīgu latviešu pamatskolu. 1923. gadā skolā mācījās 56 skolēni, bet 1931. gadā – 60. Skolā strādāja divi skolotāji.
Vēlāk to pārdēvēja par Krieviņu 4-klasīgo pamatskolu, pēc kara par septiņgadīgo skolu, kas slēgta 1970. gados.

No 1949. līdz 1954. gadam Nesteru ciema centrs. 

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Bordetella pertussis

***Bordetella pertussis*** ir gramnegatīvas obligāti aerobas baktērijas. Īsas nūjiņu vai koku formas baktērijas, 0,2—0,3 × 1,0 µm. Ir garā klepus izraisītājs. Var veidot kapsulas un mikrokapsulas. To dēvē arī par Bordē—Žangū (*Bordet—Gengou*) nūjiņu.. Garā klepus ierosinātājs ārējā vidē ir maz izturīgs, iet bojā dažu stundu laikā. Pazīstamas trīs galvenās pamatformas, kas atšķiras ar virulenci.

## Atsauces

## Ārējās saites
Bordetella parapertussis

***Bordetella parapertussis*** ir gramnegatīva aeroba baktērija. Ir nūjiņu formā, 0,3—0,5 × 0,6—2 µm. Ir cilvēkam patogēna baktērija, izraisa garajam klepum līdzīgu, bet vieglāku slimību, ko sauc arī par paragaro klepu (*parapertussis*).

## Atsauces
Rēzeknes Svētās Trīsvienības evaņģēliski luteriskā baznīca

**Rēzeknes Svētās Trīsvienības evaņģēliski luteriskā baznīca** ir dievnams Rēzeknē, skvērā, ko apjož Raiņa, Pulkveža Brieža, Kaļķu un Baznīcas ielas.
Tā ir vienīgā luterāņu baznīca Rēzeknes pilsētā.

## Vēsture
Vietā, kur šobrīd atrodas Trīsvienības baznīca pirms tam bija koka dievnams, kurš 1931. gadā tika nojaukts, lai tā vietā uzceltu ietilpīgāku baznīcu. Jaunās baznīcas celtniecība tika uzsākta 1933. gada 6. jūnijā, pēc arhitekta J. Cīruļa projekta. Tā pabeigta 1938. gada 7. augustā.
1944. gada 7. aprīlī baznīca cieta Sarkanās armijas aviācijas uzlidojumā, kurā tika bojāts tās jumts un ar triecienviļņiem izgāzti logu rāmji. PSRS okupācijas laikā baznīcu draudzei atņēma. 1949. gadā tajā izbūvē 2. stāvu, iekārtojot kino iznomāšanas kantori un kino demonstrēšanas zāli. Baznīca draudzei atgriezta 1994. gadā un tā no jauna iesvētīta lietošanai tā paša gada 20. novembrī. Pēc dievnama atgūšanas tajā notika atjaunošanas darbi.

## Atsauces

## Ārējās saites
* galerija: baznīcas celtniecība
* galerija: baznīcas celtniecība 2
* galerija: baznīcas interjers
* galerija: baznīcas atjaunošana
Francisella tularensis

***Francisella tularensis*** ir gramnegatīvas aerobas baktērijas. Sīkas — 0,1—0,3 × 1,5 µm, polimorfas (t.i., var būt koku, ovālas, graudu, lodes vai nepareizas formas) nūjiņas; neveido sporas, nekustīgas, var veidot gļotainas kapsulas. Ir tularēmijas izraisītājs. Spējīgs ilgi saglabāties ārpus organisma (piemēram, piesārņotās ūdenstilpēs), taču neizturīgs pret augstu temperatūru un dezinfekcijas līdzekļiem. Latvijā tularēmija sastopama ļoti reti, taču 2012. gada vasarā saslima seši bērni.

## Atsauces
Rēzeknes Vissvētākās Dievdzemdētājas piedzimšanas pareizticīgo baznīca

Rēzeknes **Vissvētās Dievdzemdētājas pareizticīgo baznīca** atrodas pilsētas centra skvērā, iepretim piemineklim "Vienoti Latvijai" un pilsētas domes ēkai. Baznīca ir valsts nozīmes arhitektūras piemineklis.

## Vēsture
Pēc Krievijas imperatora Nikolaja I vizītes Rēzeknē, 1834. gadā tika pieņemts lēmums par pareizticīgo baznīcas celtniecību pilsētā. Būvniecības darbi tika uzsākti 1840. gadā pēc Pēterburgas arhitektu Dāvida Viskonti un Šerlemana Bodē II izstrādātā projekta. Tās iesvētīšana notika 1846. gada 25. jūnijā — par godu Dievmātes dzimšanai. Tikai astoņus gadus pēc baznīcas iesvētīšanas, 1854. gadā, sliktās ķieģeļu kvalitātes un būvētāju nekompetences dēļ tā bija tuvu sabrukumam. Baznīca uz laiku tika slēgta un tajā notika remontdarbi, lai novērstu nepilnības. Šajā laikā dievnams ieguva ieskatu, kādu to pazīst mūsdienās.

## Arhitektūra
Baznīca ir klasisks bazilikālās kulta celtnes paraugs. Tai ir izcelta ieejas daļa un divi torņi, kuri atrodas uz ēkas centrālās ass. Baznīcas celtniecības materiāls ir ķieģeļi, kas apmesti. Tās apmetums krāsots baltā krāsā ar ziliem akcentiem. Torņu kupoli — zili. Interjerā plaši izmantots koks, ar sienu krāsojumiem ir izgreznots kupols un pārsegumu velves. Dievnamā ir ļoti grezna trīslīmeņu ikonostass.
Blakus baznīcai, tās kreisajā pusē atrodas neliela mūra kapliča, kas veltīta Krievijas imperatora Aleksandra II brīnumainajai izglābšanai pēc vilciena katastrofas 1866. gada 4. aprīlī. Kapliča iesvētīta 1867. gada 8. septembrī.

Pa labi no baznīcas ieejas atrodas metālā kalta kapliča, kur apbedīts Adamovas muižas īpašnieks, ģenerālis Karaulovs, kurš bija baznīcas mecenāts. Blakus ir apbedīta arī viņa sieva Helēna. Kapliča ir izgatavota Pēterburgā (pēc citiem avotiem — Šveicē), pēc tam atvesta uz Rēzekni un samontēta.

## Atsauces

thumb|292x292px|Vissvētās Dievdzemdētājas pareizticīgo baznīca 2020. gada decembra beigās, pilsētas skvēra Ziemassvētku rotājumu ieskauta.
Enrike Penja Njeto

**Enrike Penja Njeto** (; dzimis ) ir meksikāņu politiķis, bija Meksikas prezidents no 2012. līdz 2018. gadam.

Pārstāv Institucionāli Revolucionāro partiju. Laikā no 2005. līdz 2011. gadam bijis Mehiko štata gubernators. 2012. gada vispārējās vēlēšanās viņš guva uzvaru prezidenta vēlēšanās, iegūstot 39,19% balsu. Prezidenta amatā stājās , tajā nomainot Felipi Kalderonu.

## Atsauces

## Ārējās saites

* Biogrāfija
Legionella pneumophila

***Legionella pneumophila*** ir gramnegatīvas aerobas kustīgas baktērijas. Taisnas vai viegli izlocītas nūjiņas ar viciņām; 3 × 0,5—0,7 µm. Izraisa legionelozi jeb "leģionāru slimību". No citām *Legionella* sugām atšķīrās ar spēju hidrolizēt nātrija hipurātu. *Legionella pneumophila* izšķir 16 serogrupas. Ir jutīgas pret ultravioletajiem stariem, etilspirtu, fenolu, 3% hloramīna šķīdumu.

Legionellas ir izturīgas ārējā vidē, spēj intensīvi vairoties vienšūņos, piemēram, amēbās, turklāt tās var aizsargāt legionellas no dezinficējošo līdzekļu iedarbības. Šo baktēriju lielās pielāgošanās spējas ļauj tām vairoties mākslīgos ūdens rezervuāros, kur tām ir piemērotāki apstākļi nekā dabā..

## Atsauces
Šindzo Abe

**Šindzo Abe** (, *Shinzō Abe*; dzimis , miris ) bija Japānas politiķis. Viņš divas reizes bija Japānas premjerministrs, pārstāvot Japānas Liberāldemokrātisko partiju, no 2012. līdz 2020. gadam bija tās prezidents.

2006. gada septembrī Šindzo Abe tika ievēlēts Japānas premjerministra amatā, kļūstot par valsts jaunāko premjerministru pēc Otrā pasaules kara, kā arī par pirmo pēc kara dzimušo premjerministru. Amatā noturējās nepilnu gadu, atkāpjoties 2007. gada septembrī. Viņu amatā nomainīja Jasuo Fukuda.

2012. gada decembrī Abe atkārtoti kļuva par valsts premjerministru.
 savā Austrumeiropas un Centrāleiropas vizīšu turnejā Šindzo Abe apmeklēja Latviju un tikās ar Māri Kučinski.

2020. gada 28. augustā Šindzo Abe paziņoja par atkāpšanos no amata veselības stāvokļa dēļ. 16. septembrī viņu premjerministra amatā nomainīja Josihide Suga.

 viņu nogalināja atentātā, kad Abe uzstājās ar runu pirms gaidāmajām parlamenta vēlēšanām.

## Atsauces

## Ārējās saites

* Oficiālā mājaslapa 
* 
*
Coxiella burnetii

***Coxiella burnetii***  (arī *Rickettsia buretii*) ir ļoti mazas gramnegatīvas baktērijas. Ir ovālas, pleomorfas (morfoloģiski daudzveidīgas); izmēri 0,2-0,7 µm. Obligāti intracelulārie (iekššūnu) parazīti. Spēj veidot filtrējošās jeb L-formas..

Izraisa ''Q'' drudzi, kura inkubācijas periods ir 18—21 diena. Slimību pavada drudzis, galvas sāpes, citi ARS (akūta respiratorā saslimšana) simptomi. Slimība var norisēt līdzīgi SARS (atipiskajai pneimonijai). Var būt arī slikta dūša un vemšana. Slimniekiem ar *Coxiella burnetii* izraisītu pneimoniju novēro aknu bojājumu, kuru pavada hepatolienālais sindroms.

## Atsauces
Franciska Varslavāna iela

**Franciska Varslavāna iela** (oficiāli **F. Varslavāna iela**) atrodas Rēzeknes pilsētas Dienvidu rajonā. Rēzeknes mākslinieku kopas dibinātājam, gleznotājam Franciskam Varslavānam (1899—1949) par godu nosauktā iela savieno divas pilsētas maģistrālās ielas — Atbrīvošanas aleju un Kr. Barona ielu. Varslavāns savulaik (1938—1949) dzīvojis ēkā, kas atradās vienā no šīs ielas šķērsielām, Bukmuižas ielā, kur 1963. gadā uzstādīta piemiņas plāksne.

F. Varslavāna ielā 5 atrodas Rēzeknes logopēdiskā internātskola.

Ielas kopējais garums ir 1,52 km, un tā krustojas ar šādām ielām:
* Atbrīvošanas aleja (T veida krustojums)
* Daugavpils iela
* Krimuldas iela
* Andreja Upīša iela
* Zvirbuļu iela (T veida krustojums)
* Siguldas iela (T veida krustojums)
* Jaunpleikšņu iela (T veida krustojums)
* Jurija Tiņanova iela
* Bukmuižas iela
* Krišjāņa Barona iela (T veida krustojums)

## Skatīt arī
* Rēzeknes ielas

## Atsauces
Apencelles-Innerrodenes kantons

**Apencelles-Innerrodenes kantons** () ir viens no Šveices 26 kantoniem, kas atrodas valsts ziemeļaustrumos. Kantona administratīvais centrs ir Apencelle. 1513. gadā tas pievienojās Šveices konfederācijai. Kantons robežojas ar Sanktgallenes un Apencelles-Auserrodenes kantoniem. 2011. gada decembrī kantonā dzīvoja aptuveni 15,8 tūkstoši cilvēku, galvenokārt vācvalodīgie.
Dārzu iela (Rēzekne)

**Dārzu iela** atrodas Rēzeknes pilsētas centrā. Dārzu iela savieno divas pilsētas lielās ielas, kuras attiecīgi krusto Atbrīvošanas aleju — Stacijas ielu un Latgales ielu. Tās kopējais garums ir 2,45 km.

## Ielas raksturojums
Dārzu iela šķērso Rēzeknes upi. 20. gs. 60. gados pār to tika uzcelts tilts. Blakus pilskalnam, vietā, kur Dārzu iela krusto Krasta un Pils ielu, Rēzeknes pilskalna pakājē atrodas J. Rancāna laukums.

## Ielu savienojumi
Dārzu ielai ir krustojumi ar šādām ielām:
*  Latgales iela
*  Izraēlas iela
*  Liepājas iela
*  Rēzeknes upe
*  Krasta iela
*  Pils iela
*  Skrindu iela
*  Baznīcas iela
*  Pulkveža Brieža iela
*  Nikodema Rancāna iela
*  18. novembra iela
*  K. Valdemāra iela
*  Lubānas iela
*  Ventspils iela
*  Stacijas iela

## Skatīt arī
* Rēzeknes ielas
Latgales iela (Rēzekne)

**Latgales iela** ir viena no senākajām ielām Rēzeknē. Tā ir vairāk nekā 1 km gara un ir viena no noslogotākajām pilsētas ielām.

200px|thumb|right|Latgales iela 1927. gadā
Latgales ielā daļēji saglabājusies pilsētai raksturīgā 19. gs. beigu apbūve, kur ēkām raksturīgas Vitebskas baroka iezīmes. Uz šīs ielas atrodas pilsētas vecākā mūra ēka Latgales ielā 82, Jēzus sirds katedrāle, viena no senākajām ēkām pilsētā — Ērgļa aptieka (Latgales un Dārzu ielu stūrī), kurā 1919. gadā, kad Rēzekne neilgu laiku bija LSPR galvaspilsēta, mitinājās tās valdība. Visas šīs ēkas pārdzīvojušas abus pasaules karus. Laika gaitā Latgales ielas nosaukums ir daudzkārt mainījies. 19. gs. beigās un 20. gs. sākumā tās nosaukums bija Lielā Ludzas iela, pēc 1934. gada — 15. maija iela, Padomju varas gados, pēc 2. pasaules kara beigām un Latvijas okupācija — 17. jūnija iela un pēc Latvijas neatkarības atgūšanas — Latgales iela.
Latgales ielā atrodas arī pilsētas autoosta un pa to kursē liela daļa pilsētas sabiedriskā transporta.

2012. gadā tika veikti ielas remontdarbi, kuru laikā tika pilnībā rekonstruēts tās segums, gājēju celiņi un pārējā infrastruktūra.
thumbnail|left|Latgales iela pie krustojuma ar Dārzu ielu

## Ielu savienojumi
Latgales iela ir savienota ar šādām ielām:
* Atbrīvošanas aleja (T veida krustojums)
* Daugavpils iela (T veida krustojums)
* A. Upīša iela
* Taku iela (T veida krustojums)
* Dārzu iela
* Akmeņu iela
* J. Tiņanova iela
* Krāslavas iela
* Bukmuižas iela (T veida krustojums)
* Ludzas iela (Rēzekne)
* Kr. Barona iela

## Skatīt arī
* Rēzeknes ielas
Paka Kinhje

**Paka Kinhje** (, *Bak Geunhye*; dzimusi ) ir Dienvidkorejas politiķe, No 2013. gada līdz 2017. gadam viņa bija Dienvidkorejas 11. prezidente.

Pārstāv *Saenuri* partiju. Izglītību ieguvusi *Sogang* Universitātē Seulā un Grenobles Universitāti Francijā. Kinhjes tēvs Paks Čonhi bija Dienvidkorejas prezidents no 1963. līdz 1979. gadam. Laikā no 1998. līdz 2012. gadam viņa bija Dienvidkorejas parlamentā Nacionālajā asamblejā. 2012. gada decembrī Paka uzvarēja valsts prezidenta vēlēšanās. Viņa kļuva par pirmo sievieti, kas ieņēmusi šo amatu.

2017. gadā zaudēja amatu impīčmenta procesā un tika notiesāta uz 24 gadiem cietumā (vēlāk sods pagarināts uz 25 gadiem).

## Atsauces

## Ārējās saites

*
Kino (grupa)

**Kino** () bija viena no populārākajām 1980. gadu PSRS rokgrupām.

Dibināta 1981. gadā Ļeņingradā. Grupas muzikālais līderis bija Viktors Cojs, pēc kura nāves 1990. gadā grupa beidza pastāvēt. Stilistiski "Kino" mūzika ir tuva postpankrokam un jaunajam vilnim.

Pēc izjukšanas grupas popularitāte nemazinājās, un tā kļuva par kulta grupu ne tikai Krievijā, bet arī daudzās bijušās PSRS republikās.

## Diskogrāfija
### Studijas albumi

## Ārējās saites

* Dokumentu apkopojums par grupu
Rēzeknes Dieva Žēlsirdības baznīca

**Rēzeknes Dieva Žēlsirdības Romas katoļu baznīca** ir Romas katoļu Rīgas metropolijas Rēzeknes-Aglonas diecēzes draudzes baznīca. Tas ir dievnams Rēzeknē, pilsētas Ziemeļu rajonā, Atmodas ielā 10.

thumb|Baznīcas celtniecība 2011. gada 17. septembrī.|left|250x250px
Līdz 2012. gada beigām tika ielikti baznīcas pamati un uzmūrētas sienas. Baznīca tika celta par vietējās diecēzes un tautas saziedotajiem līdzekļiem.

Baznīca tika iesvētīta 2021. gada 30. maijā, Vissvētās Trīsvienības lielajos svētkos.

## Atsauces
Rēzeknes Svētā Nikolaja vecticībnieku lūgšanu nams

**Svētā Nikolaja vecticībnieku lūgšanu nams** ir vienīgais koka dievnams Rēzeknē. Tas pieder Rēzeknes vecticībnieku draudzei un atrodas pilsētas dienvidu rajonā, Siņicina ielā 4, blakus vecticībnieku kapiem. Tas ir lielākais koka dievnams Latgalē.

## Vēsture
210px|thumbnail|left|Rēzeknes Sv. Nikolaja vecticībnieku lūgšanu nams, 1917. gadā
Vecticībnieku lūgšanas nama vēsture saistās ar 19. gadsimta 50. gadiem, kad pašreizējās I. Siņicina ielas apkārtnē tika izveidota Režicas kapu kopiena. Tieši pēc Rēzeknes tirgotāja Lūka Masļeņņikova–Manonī 1859. gada 20. aprīlī mirušās meitas apglabāšanas šajā vietā aizsākās tālāka kapu attīstība. Tās kapa piemineklis ir saglabājies vēl līdz mūsdienām. 19. gadsimta 60. gados pie kapiem bija vienkāršs lūgšanu nams vecticībnieku kopienas vajadzībām.  Pašreizējo dievnamu uzcēla 1896. gadā. Tā bija vienkārša, dzīvojamai ēkai līdzīga būve. 1906. gadā dievnams tika būtiski pārbūvēts, uzceļot zvanu torni un iekarinot tajā trīs sudraba un vara zvanus. Kopš tā laika lūgšanu nama ārējais izskats būtiski nav mainījies.
19. un 20. gadsimta mijā pie vecticībnieku lūgšanu nama pamazām sāka veidoties kopienas vienots komplekss. 1911. gadā tajā bija lūgšanu nams ar zvanu torni, skolotāja un ekonoma mājas, nabagmāja un vairākas saimniecības ēkas.

## Arhitektūra un elementi
220px|thumbnail|right|Sudraba un vara zvani dievnama tornī. Smagākais no tiem ir lielākais zvans Baltijā un sver 4832 kg, bet tā mēle 200 kg.
Rēzeknes Vecticībnieku lūgšanu nams veidots kā vienjoma celtne. Tai ir plānā kvadrātveida torņa daļa, kurai ziemeļaustrumu pusē pieslēdzas taisnstūrveida lūgšanu telpa. Ēka būvēta klasiskā guļbūves konstrukcijā ar krusta paksi. Pašreizējais apšuvums, acīmredzot, veidots 1898. gadā, kad guļbūve pacelta uz mūra cokola.

Sv. Nikolaja vecticībnieku lūgšanu nams ir slavens ar saviem trīs zvaniem. Tie 1905. gadā tika atlieti varā un sudrabā. Darbus veica A. S. Lavrova biedrībā, Gadčinā. Lielākais no tiem sver 4832 kg un ir lielākais zvans Baltijas valstīs. Tā mēle vien sver 200 kg. 
Nostāsti vēsta, ka sudraba zvans tika izliets no vecticībnieku ziedotajiem sudraba rubļiem.
Mūsdienās Rēzeknes vecticībnieku kapu draudzes telpās ir atvērts muzejs. Tajā ir savākta informācija par Latgales  vecticībnieku ikdienu viņu dzīvesveidu un kultūrvidi. Muzeja ekspozīcija atspoguļo arī draudzes vēsturi un etnogrāfiju.

## Atsauces

## Ārējās saites
* Zvanu tornis 20. gadsimta 30. gados
Šauļu rajona pašvaldība

**Šauļu rajona pašvaldība** () ir viena no Lietuvas pašvaldībām. Atrodas Šauļu apriņķī, vēsturiskajā Žemaitijas/Augštaitijas novadā. Tā robežojas ar Jonišķu rajona, Pakrojas rajona, Radvilišķu rajona, Ķelmes rajona, Telšu rajona un Akmenes rajona pašvaldībām, bet Šauļu pilsēta ir anklāvs rajona teritorijas dienvidaustrumos.

## Seņūnijas

## Ārējās saites
Sedviņi

**Sedviņi** ir apdzīvota vieta Kurzemes dienvidrietumos, Dienvidkurzemes novada Dunikas pagastā pie Bārtas upes un vietējā autoceļa V1219 (Ječi – Bārta – Sedviņi), kā arī pie valsts robežas ar Lietuvu un Skodas.

## Atsauces

## Ārējās saites
*LĢIA vietvārdu datubāze
Otep

***Otep*** (attēlo arī kā ***OTEP***, ***OT3P*** vai ***OT6P***) ir ASV ņūmetāla grupa. To 2000. gada rudenī Losandželosā dibināja Otepa Šamaja.

## Vēsture
Pirmie trīs apvienības albumi *Sevas Tra*, *House of Secrets*, un *The Ascension* tika izdoti sadarbībā ar ierakstu studiju *Capitol Records*. Pēc tam, kad *Capitol Records* apvienojās ar *Virgin Records*, *Otep*, tāpat kā daudzas citas grupas, 2007. gadā tika atbrīvotas no līguma ar *Capitol*. Pēc diviem gadiem *Otep* noslēdza līgumu ar *Victory Records* un laida klajā ceturto studijas albumu *Smash the Control Machine*.

## Diskogrāfija
### Studijas albumi

### Dzīvie albumi

### Extended plays

### Singli

### Mūzikas video

## Atsauces
Victory Records

***Victory Records*** ir Čikāgā bāzēta ierakstu kompānija, kura savu darbību uzsāka 1989. gadā. To dibinājis Tonijs Bramels.
Vasilijs Meļņiks

**Vasilijs Meļņiks** (; dzimis ) ir Latvijas uzņēmējs un politiķis, 1997. gadā nepilnu nedēļu bija Latvijas finanšu ministrs.

## Biogrāfija
Vasilijs Meļņiks piedzima  Rīgā. No 1984. līdz 1988. gadam studēja inženieriju Jēkaba Alkšņa Rīgas Kara aviācijas augstākajā inženieru skolā. 1990. gadā absolvējis Maskavas Vissavienības tirdzniecības institūtu ekonomista specialitātē. No 1993. līdz 2001. gadam bija SIA "LaCon" prezidents. 1994. gadā ievēlēts Rīgas domē. No 1994. līdz 2002. gadam bijis AS "Baltijas Holdings" prezidents, no 1994. līdz 1997. gadam — Rīgas pilsētas īpašumu un privatizācijas komitejas loceklis. No 1995. līdz 1996. gadam — Ministru prezidenta biedra Ziedoņa Čevera padomnieks. Bijis vairāku uzņēmumu — AS "Latvijas Kuģniecība", AS "Kvadrāts", AS "Ogre" un AS "Latvijas Gāze" padomes loceklis.

1996. gadā kļuvis par finanšu ministra Aivara Kreitusa padomnieku. Pēc Kreitusa demisijas 1997. gada janvārī tika iecelts par finanšu ministru. Meļņika iecelšana bija skandaloza, jo viņš bija pārkāpis pretkorupcijas likumu, vienlaikus atrodoties Rīgas ostas valdē un būdams AS "Rīgas kuģu būvētava" valdes priekšsēdētājs. Neilgi pēc Meļņika iecelšanas Andris Šķēle atkāpās no Ministru prezidenta amata. Pēc nepilnas nedēļas amatā demisionēja arī Meļņiks.

Kopš 1995. gada Meļņiks ir AS "Rīgas kuģu būvētava" valdes priekšsēdētājs, kopš 1996. gada — AS "Remars-Rīga" padomes priekšsēdētājs, kopš 2001. gada — Latvijas Darba devēju konfederācijas viceprezidents, bet kopš 2002. gada — SIA "Eiroholdings" prezidents. No 2006. līdz 2009. gadam bija Ministru prezidenta padomnieks, bet kopš 2010. gada bija toreizējā Valsts prezidenta Valda Zatlera padomnieks.

## Privātā dzīve
Vasilijs Meļņiks ir precējies, ir divi bērni. Brīvajā laikā nodarbojas ar ceļošanu un makšķerēšanu.

Apbalvots ar Latvijas Pareizticīgās Baznīcas Svētā svētmocekļa Rīgas arhibīskapa Jāņa ordeņa I šķiru.

## Atsauces
Meļņiks

**Meļņiks** (krievu vai  — 'dzirnavnieks'; sieviešu dzimtē Meļņika) ir krievu vai ukraiņu cilmes uzvārds. Cilvēki ar šo uzvārdu:
* Deniss Meļņiks (2002) — Latvijas futbolists;
* Igors Meļņiks (1962) — Ukrainā dzimis Latvijas basketbolists;
* Vasilijs Meļņiks (1967) — Latvijas uzņēmējs un politiķis.

## Skatīt arī
* Meļņikovs
Sebastians Kolbergs

**Sebastiens Kolbergs** (; dzimis 1994. gada 23. februārī) ir zviedru hokejists, malējais uzbrucējs. Pašlaik (2018) Kolbergs spēlē Zviedrijas Elitsērijas kluba Timrå IK sastāvā.

## Spēlētāja karjera
Profesionāļa karjeru Kolbergs uzsāka 2010.—11. gada sezonā, kad aizvadīja savas pirmās piecas spēles Zviedrijas Elitsērijas kluba Frölunda HC rindās. Jau nākamajā sezonā uzbrucēja spēles laiks komandā krietni pieauga. Tiesa, ar rezultativitāti Kolbergam neizdevās izcelties.

Zviedrijas hokeja izlases labā spēlējis 2012. un 2013. gada Pasaules čempionātos junioriem, 2012. gadā kopā ar izlasi izcīnot zelta medaļas.

## Ārējās saites
Viktors Tihonovs (1988)

**Viktors Tihonovs** (; dzimis 1988. gada 12. maijā Rīgā) ir krievu hokejists, centra uzbrucējs. Pašlaik (2017) Tihonovs spēlē Kontinentālās hokeja līgas kluba Sanktpēterburgas SKA sastāvā.

Viktors Tihonovs ir leģendārā krievu hokejista un trenera Viktora Tihonova mazdēls. Viņš ir nosaukts par Viktoru, godinot vectēvu. Arī viņa tēvs Vasilijs Tihonovs bija pazīstams hokeja treneris, vadījis KHL klubu Omskas "Avangard", tāpat kā dēls dzimis Rīgā, laikā, kad Viktors Tihonovs vecākais trenēja Rīgas "Dinamo".

## Spēlētāja karjera
Dzimis Rīgā, Viktors uzauga ASV, tur arī uzsākot savas hokejista gaitas. Profesionāļa karjeru Tihonovs gan sāka Krievijā, 2006.—07. gada sezonā debitējot Krievijas Superlīgas kluba Čerepovecas "Severstal" sastāvā. Jau nākamajā sezonā viņš kluba rindās nostiprinājās, taču 2008. gada vasarā pārcēlās uz Ziemeļameriku.

2008.—09. gada sezonu hokejists aizvadīja NHL kluba Fīniksas "Coyotes" sastāvā. Nākamajā sezonā "Coyotes" sastāvā hokejists tā arī neiekļuva, sezonu uzsākot AHL vienībā Sanantonio "Rampage". Novembrī hokejists piekrita līdz sezonas beigām tikt izīrēts "Severstal" vienībai. 2010.—11. gada sezonu hokejists aizvadīja "Rampage" sastāvā.

2011. gada vasarā Viktors pievienojās KHL klubam Sanktpēterburgas SKA. 2014.—15. gada sezonā kopā ar SKA izcīnīja Gagarina kausu. 2015. gada vasarā hokejists noslēdza viena gada līgumu ar NHL klubu Čikāgas "Blackhawks". NHL gan hokejists aizvadīja tikai 11 spēles un ar punktiem neatzīmējās. 2016. gada vasarā atgriezās SKA sastāvā.

Krievijas hokeja izlases sastāvā Tihonovs spēlējis 2014. gada olimpisko spēļu turnīrā. Kļuvis par 2014. gada Pasaules čempionu, turnīru noslēdzot kā tā rezultatīvākais spēlētājs un iegūstot arī labākā uzbrucēja balvu. 2008. gada Pasaules čempionātā junioriem, tajā kopā ar izlasi izcīnot bronzas medaļas, kā arī tiekot atzīts par turnīra labāko uzbrucēju.

## Ārējās saites
Elvis Merzļikins

**Elvis Merzļikins** (dzimis 1994. gada 13. aprīlī) ir latviešu hokejists, vārtsargs. Merzļikins spēlē NHL kluba Kolumbusas "Blue Jackets".

## Spēlētāja karjera
Jau kopš 2009. gada Merzļikins spēlē Šveices kluba HC Lugano jauniešu sistēmā. 2012.—13. gada sezonā Merzļikins vairākkārt tika pieteikts Šveices hokeja līgas kluba HC Lugano mačiem kā komandas otrais vārtsargs, laukumā gan nevienā no tiem tā arī neizejot. 2013. gada 28. septembra mačā pret Lausanne HCs vienību Merzļikins visbeidzot debitēja Lugāno kluba vārtos. 2014. gada NHL draftā viņu ar kopējo 76. numuru izvēlējās Kolumbusas "Blue Jackets" vienība, taču hokejists turpināja pārstāvēt Lugāno komandu.

2014.—15. gada sezonā, līdzīgi kā 2013.—14. gada sezonā, vietu Lugāno vārtos Merzļikins dalīja ar šveicieti Danielu Mancato. 2015.—16. gada sezonā Merzļikins kļuva par HC Lugano pamatvārtsargu. Kopā ar komandu viņam izdevās sasniegt čempionāta finālsēriju, kurā gan sērijā ar 1—4 piekāpās *[[SC Bern]]* vienībai. Neilgi pēc sezonas beigām viņš pagarināja līgumu ar Lugāno uz vēl vienu sezonu. 2017.—18. gada sezonā atkārtoti sasniedza Šveices līgas finālsēriju, tajā ar 3—4 piekāpjoties Cīrihes "Lions".

2019. gada 5. oktobrī debitēja NHL, tomēr karjeras sākums līgā bija nesekmīgs un pirmā uzvara tikai izcīnīta tikai desmitajā spēlē vecgada vakarā.  aizvadīja savu pirmo sauso spēli NHL. Janvārī un februārī Merzļikinam izdevās aizvadīt astoņu uzvaru sēriju, kas kļuva par garāko starp visiem Latvijas vārtsargiem līgas vēsturē. Piecas no spēlēm Merzļikins aizvadīja sausā, un 10. februārī tika atzīts par iepriekšējās nedēļas NHL pirmo zvaigzni. NHL debijas sezonā kopumā laukumā devās 33 spēlēs, tajās atvairot vidēji 92,3% pretinieku metienu. Merzļikins kļuva par pirmo Latvijas hokejistu, kas iekļauts līgas debitantu simboliskajā izlasē. Kaldera balvas balsojumā Merzļikins ierindojās piektajā vietā.

## Karjera izlasē
Latvijas hokeja izlases sastāvā spēlējis 2016., 2017., 2018., 2019 un 2022. gada Pasaules čempionātos. Pieaugušo izlases rindās debitējis 2013. gada 8. novembrī. Junioru vecumā spēlējis 2012., 2013. un 2014. gada Pasaules čempionātos junioriem.

## Karjeras statistika
### Klubu statistika

### Izlases statistika

## Atsauces


## Ārējās saites
Edgars Siksna

**Edgars Siksna** (dzimis 1993. gada 15. janvārī) ir latviešu hokejists, aizsargs, Latvijas hokeja izlases dalībnieks. Pašlaik (2019) Siksna spēlē Krievijas Augstākās līgas kluba Karaghandi "Saryarka" rindās.

## Spēlētāja karjera
Jau kopš bērnības Siksna ir spēlējis HK Liepājas Metalurga sistēmā. 2009.—10. gada sezonā Siksna uzsāka savu profesionāļa karjeru, debitējot Latvijas hokeja līgā, taču kopš 2011.—12. gada sezonas aizsargs spēlē Liepājas Metalurga pirmajā sastāvā Baltkrievijas Ekstralīgā.

2013. gada vasarā noslēdza līgumu ar KHL vienību Rīgas "Dinamo". Komandas rindās debitēja 2013. gada 21. septembra spēlē pret Podoļskas "Vitjaz", kurā "Dinamo" izcīnīja uzvaru ar 6:1. Sezonas lielāko daļu hokejists gan aizvadīja MHL vienībā HK Rīga. 2014. gada rudenī pievienojās Krievijas Augstākās līgas klubam Balašihas "Dynamo".

Latvijas hokeja izlases sastāvā debitējis 2013. gada 17. decembra pārbaudes spēlē pret Vācijas izlasi. Siksna spēlējis arī 2012. un 2013. gada Pasaules čempionātos junioriem.

## Ārējās saites
Jihad

***Jihad*** ir amerikāņu metāla grupas *[[Otep]]* EP ieraksts, kas laists klajā , sadarbībā ar ierakstu kompāniju *[[Capitol Records|Capitol]]*. Visas dziesmas, izņemot *"Germ"* vēlāk tika pārrakstītas pilna garuma studijas albumā *[[Sevas Tra]]*.

## Dziesmu saraksts

## Personāls
*Otepa Šamaja – Vokāls
*"Īvels" J. Makgairs – Basģitāra, bekvokāls
*Tārvers Maršs – Ģitāra
*Deivs "Spūkijs" Agilera – Ģitāra
*Marks "Mouks" Bistanijs – Bungas

## Atsauces
House of Secrets

***House of Secrets*** ir otrais amerikāņu metāla grupas *[[Otep]]* studijas albums. Tas izdots  sadarbībā ar ierakstu kompāniju *[[Capitol Records|Capitol]]* un producentu Gregu Velsu. Albums debitēja 93. vietā ''Billboard'' Topā. Dziesmas *"Warhead"* videoklips guva desmito vietu 2004. gadā *[[MTV]]* smagā metāla programmā *Headbanger's Ball*.

## Dziesmu saraksts

## Topi
**Album** - *Billboard* (žurnāls) (Ziemeļamerika)

## Atsauces
Aglonas stacija

**Aglonas stacija** (; agrāk — **Rušonu stacija**, **Rušona**, **Rušoni**) ir ciems Preiļu novada Rušonas pagastā. Izvietojies pagasta dienviddaļā pie Rēzeknes—Daugavpils dzelzceļa un autoceļu A13 un P62 krustojumā  no pagasta centra Kastīres un  no Rīgas.

## Vēsture
Apdzīvotā vieta izveidojusies pie Pēterburgas—Varšavas dzelzceļa līnijas stacijas «Aglona» (agrāk — «Rušoni»). Aglonas stacijā atrodas Rušonas tautas nams, bibliotēka, pasts, feldšeru un vecmāšu punkts, veikals, degvielas uzpildes stacija. Agrāk bija pagasta centrs.

Rušonas stacija 1926.jpg|Rušonas stacija (1926)

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Rušoni

**Rušoni** var būt:
* Aglonas stacijas agrākais nosaukums
* Aglonas dzelzceļa stacijas agrākais nosaukums
* Rušonas agrākais nosaukums
Sikšņi (Dunikas pagasts)

**Sikšņi** ir apdzīvota vieta Kurzemes dienvidrietumos, Dienvidkurzemes novada Dunikas pagastā, pagasta centrs un lielākā apdzīvota vieta. Atrodas pie vietējās nozīmes autoceļa V1250 (Ječi – Šuķene). Sikšņos atrodas Dunikas pagasta pārvalde, pasta nodaļa, pamatskola, bibliotēka, ambulance, Dunikas pagasta muzejs.

## Iedzīvotāju skaita izmaiņas
Esošajās robežās, pēc CSP datiem.

## Atsauces

## Ārējās saites
*LĢIA vietvārdu datubāze
Sikšņi

**Sikšņi** var būt:

* Sikšņi — apdzīvota vieta Dienvidkurzemes novada Dunikas pagastā;
* Sikšņi — apdzīvota vieta Smiltenes novada Virešu pagastā.
Sevas Tra

***Sevas Tra*** ir amerikāņu metāla grupas *[[Otep]]* debijas albums, kas laists klajā  sadarbībā ar ierakstu studiju *[[Capitol Records|Capitol]]*. Albuma nosaukumu lasot no otras puses, izlasās vārdi *"Art Saves"* (kas tulkojumā no angļu valodas skanētu kā "Māksla Glābj"). Albums debitēja 145. vietā ''Billboard'' Topā.

## Dziesmu saraksts

## Personāls
* Otepa Šamaja - Vokāls
* "Īvels" J. MakGairs - basģitāra, fona vokāls
* Robs Patersons - ģitāra
* Marks "Mouks" Bistanijs - bungas

## Topi
**Album** - Billboard (žurnāls) (Ziemeļamerika)

## Atsauces
Otepa Šamaja

**Otepa Šamaja** (; dzimusi ) ir amerikāņu ņūmetāla grupas *[[Otep]] soliste*.

## Karjera
Otepa Šamaja debitēja 2000. gadā, ar savu grupu *[[Otep]]*.

Šamaja ir piedalījusies arī *HBO* televīzijas šovā *Def Poetry*. Pirmās iespiestās Otepas Šamajas dzejas un ilustrāciju kolekcijas tika publicētas 2006. gada novembrī.

## Personīgā dzīve
Otepa ir atklāta lesbiete un veģetāriete. Viņa ir pazīstama kā dzīvnieku tiesību aizstāve. Šamaja arī piedalījās 2008. gada Demokrātisko Nāciju Konvencijā.

## Atsauces
Sita (stacija)

**Sita** ir slēgta dzelzceļa stacija līnijas Ieriķi—Abrene iecirknī Gulbene—Abrene (Pitalova). Sitas stacija atradās netālu no Sitas ciema tagadējā Balvu novada Kubulu pagastā. Mūsdienās stacijas vietā ir apdzīvota vieta ar tādu pašu nosaukumu — Sitas stacija.

## Vēsture
left|thumb|170px|Sitas stacijas pamati (2014)
Stacija atklāta 1902. gadā kā līnijas Pitalova—Sita galastacija pie Vidzemes guberņas robežas, bet Pirmā pasaules kara laikā savienota ar Gulbeni. No stacijas bija izbūvēti vairāki šaursliežu atzarojumi (saskaņā ar dažām kartēm, viens atzars savienojis Situ ar Kalnienas staciju). Savukārt Aleksandropoles atzars 1934. gadā pagarināts līdz Rēzeknei (sk. dzelzceļa līnija Sita—Rēzekne).

## Atsauces

## Ārējās saites
* Sitas stacija PSRS ģenerālštāba kartē (redzama arī šaursliežu līnija Rēzeknes virzienā)
* Sitas stacijas ēkas pamati 2009. gadā 
* Sitas stacijas fotogrāfijas
Deksters

**"Deksters"** () ir ASV drāmas seriāls, kura autors ir Džeimss Manoss. Tas tiek pārraidīts *[[Showtime]]* televīzijas kanālā laikā no  līdz . Seriālam seko divas turpinājuma sērijas: *"Deksters: Jaunās Asinis"* un *"Deksters: Augšāmcelšanās"*, kas tika pārraidītas attiecīgi no 2021. gada novembra līdz 2022. gada janvārim un no 2025. gada jūlija. Pirmsseriāla sērija *"Deksters: Iedzimtais Grēks" * tika pārraidīta no 2024. gada decembra līdz 2025. gada februārim.

Seriāls ir par Deksteru Morganu, kas strādā par asins traipu ekspertu Maiami policijas iecirknī un slepeni ir arī sērijveida slepkava. Seriālam ir iznākušas astoņas sezonas (kopumā 96 sērijas). Seriāla pirmās sezonas sižets tika balstīts uz Džefa Lindsija sarakstīto romānu *Darkly Dreaming Dexter*, kas ir pirmā grāmata par Morganu. Nākamās sezonas nav tikušas balstītas uz nākamajām grāmatu sērijas daļām. Seriālam grāmatas saturu pielāgoja Manoss. Seriālā "Deksters" galvenās lomas attēlo Maikls Hols, Dženifere Kārpentere, Desmonds Haringtons, C.S. Lī, Lorēna Velesa, Davids Zajass, Džeimss Remars, Džūlija Benca un Ēriks Kings. Viens no seriāla līdzproducentiem ir ASV latvietis Artūrs Rūsis.

## Sižets
Deksters Morgans, trīs gadus vecs bārenis ar tumšu noslēpumu, tiek adoptēts policista ģimenē. Policists ātri pamana Dekstera tieksmi nogalināt, tāpēc novirza šo briesmīgo impulsu konstruktīvā virzienā — cīnīties pret nežēlīgiem noziedzniekiem, kuri izvairījušies no tiesas. Deksters nogalināt neies nejaušus upurus; viņš izvēlas tikai tos, par kuru vainu ir pilnībā pārliecināts. Šī asinskārā daba, pēc Dekstera uzskatiem, sakņojas bērnībā, kad viņš bija liecinieks mātes brutālai slepkavībai. Izliekoties par normālu cilvēku, Deksters paliek nepamanīts, taču seržants Džeimss Doukss ir vienīgais, kurš nojauš, ka viņš slēpj noslēpumu. Laika gaitā Dekstera rīcība veido viņam bēdīgi slaveno reputāciju Maiami kriminālajā pasaulē — sērijveida slepkavas un Līča Ostas Miesnieka tēlu. Katrs gadījums viņam ļauj labāk izprast sevi un savu likteni.
## Atsauces

## Ārējās saites
Mišela Jenneke

**Mišela Jenneke** (*Michelle Jenneke*; dzimusi ) ir austrāliešu vieglatlēte, startē 100 metru barjerskrējiena distancē.

Izcīnījusi uzvaru 2010. gada nacionālajā čempionātā junioriem gan individuālajā 100 m/b distancē, gan 4×100 m stafetē. 2010. gada vasaras jaunatnes olimpiskajās spēlēs Jenneke izcīnīja sudraba medaļu 100 m/b distancē, savukārt Austrālijas komandas sastāvā ieņēma 4. vietu 4×100 m stafetē. 2011. gadā ieņēmusi 3. vietu Austrālijas čempionātā. 2012. gada Pasaules čempionātā junioriem Barselonā izcīnīja 5. vietu 100 m/b distancē, sacensību priekšsacīkšu laikā uzņemtais viņas iesildīšanās video vēlāk kļuva populārs visā Internetā.

## Atsauces

## Ārējās saites

* Oficiālā mājaslapa

*
Q drudzis

**''Q'' drudzis** (arī **Kū drudzis**) ir infekcijas slimība, kuru izraisa *[[Coxiella burnetii]]* baktērijas, kas spēj inficēt cilvēku un citus zīdītājus. Slimība ir izplatīta visā pasaulē. Sastopami divi *Q* drudža veidi: akūtais un hroniskais. Inficēties var, ieelpojot gaisu, kurā ir inficēti putekļi vai apēdot inficētus piena produktus (piemēram, svaigu sieru un pienu); inficēties var arī no zīdītājiem (govīm, aitām, kazām, kaķiem un suņiem, arī savvaļas zvēriem) un ērcēm, kuras ir baktērijas dabiskie rezervuāri.

*Q* drudža inkubācijas periods ir 18—21 diena. Slimību pavada drudzis, galvas sāpes, citi ARS (akūta respiratorā saslimšana) simptomi. Slimība var norisēt līdzīgi SARS (atipiskajai pneimonijai). Var būt arī slikta dūša un vemšana. Slimniekiem ar *Coxiella burnetii* izraisītu pneimoniju novēro aknu bojājumu, kuru pavada hepatolienālais sindroms.

## Atsauces

## Ārējās saites
Bartonella bacilliformis

***Bartonella bacilliformis*** ir gramnegatīvas kustīgas baktērijas. Nūjiņu forma; 2–3 × 0.2–0.5 μm. Patogēna cilvēkam. Baktērijas izplata Dienvidamerikas kožodiņi *[[Lutzomyia verrucarum]]*.

## Atsauces
Pseudomonas aeruginosa

***Pseudomonas aeruginosa*** ir gramnegatīva obligāti aeroba kustīga baktērija. Patogēns zīdītājiem, cilvēkiem un augiem. Baktērijas dzīvo augsnē, ūdenī, ir ādas floras daļa. Viena no intrahospitālām infekcijām.

Taisnas nūjiņas formā, pēc dalīšanās paliek pa vienai, pāris vai īsas ķēdes; 1—5 × 0,5—1,0&nbsp;µm. Baktērijai ir viena vai divas viciņas. Producē piocīnu.

## Atsauces
Dieva Jērs

180px|thumbnail|right|Dieva Jēra attēls loga vitrāžā, morāviešu baznīcas ģerbonī
**Dieva Jērs** () ir viens no kristietības pamatsimboliem. Bībelē tas pirmo reizi parādās apustuļa Jāņa evaņģēlijā. Kad Jānis Kristītājs ieraugām nākam Jēzu, sacīja: *Redzi, Dieva Jērs, kas nes pasaules grēkus* (Jņ.1:29).
Tas būtībā simbolizē Jēzus Kristus nesto upuri, lai atpestītu cilvēci no bojāejas. 
Jērs simbolizē gan nevainību, gan ievainojamību. Jūdaisma agrīnajās tradīcijās ietilpa dedzināmais upuris, par ko parasti izvēlējās jēru. Tas tika veikts, lai upura dēļ tiktu piedoti cilvēka grēki. Vecajā Derībā par to var izlasīt 1. Mozus grāmatas 22. nodaļā, 4. Mozus grāmatas 7. nodaļā un citās vietās.
Jaunajā Derībā jēra upuris vairs netiek uztverts kā dzīvnieka upurēšana, bet sevi kā upuri par cilvēku grēku dzēšanu nodevis Jēzus Kristus.
Baznīcā tas bieži vien tiek attēlots kā jērs ar karogu, kurā ir sarkans krusts.

*Agnus Dei*, jeb Dieva Jērs, ir pēdējā no sešām Mesas daļām katoļu baznīcas dievkalpojumā.

## Ārējās saites
* Agnus Dei

## Atsauces
Burkholderia mallei

***Burkholderia mallei*** ir gramnegatīva aeroba nekustīga baktērija. 1—3 × 0,3 µm. Izraisa ļaunos ienāšus; baktērijas ir patogēnas cilvēkiem un zīdītājiem (zirgiem, ēzeļiem). Infekcija izplatīta Ziemeļamerikā, Eiropā, Vidējos Austrumos, Āzijā un Āfrikā.

## Atsauces
Burkholderia pseudomallei

***Burkholderia pseudomallei*** ir gramnegatīva aeroba kustīga baktērija. Nūjiņveidīgas formas; neveido kapsulas un sporas. Viegli aug parastās barotnēs, lai arī to izaugšanai nepieciešamas 72 stundas. Atšķirībā no *[[Burkholderia mallei]]*, *Burkholderia pseudomallei* saglabā spējas dzīvot pēc izžūšanas, mēneša gaitā saglabājas fēcēs, urīnā un līķos. Līdz ar to ir diezgan jutīgs pret daudziem dezinfektantiem. Dabā izplatīts augsnē, ūdenī, rīsu laukos, uz augļiem un dārzeņiem. Ir patogēna cilvēkiem un dažiem zīdītājiem; izraisa melioidozi.

## Atsauces

## Ārējās saites
* *[http://www.neslimo.lv/pme/?name=melioidoze Nneslimo.lv informācija]*
Roberts Lipsbergs

**Roberts Lipsbergs** (dzimis 1994. gada 29. jūlijā) ir latviešu hokejists, centra uzbrucējs. Pašlaik (2024) Lispbergs spēlē Alpu hokeja līgas komandā *[[EC Bregenzerwald]]*.

Profesionāli hokejisti ir arī Roberta brāļi Edgars, Miks un Krišs.

## Spēlētāja karjera
Līdz 2012. gada vasarai Lipsbergs spēlēja Latvijā. 2011.—12. gada sezonu hokejists aizvadīja MHL līgas klubā HK Rīga. 2012.—13. gada sezonu uzsāka jau Ziemeļamerikā, spēlējot Rietumu hokeja līgas kluba Sietlas "Thunderbirds" rindās. "Thunderbirds" sastāvā Lipsbergs aizvadīja arī 2013.—14. gada sezonu, taču 2014. gada septembra nogalē pievienojās ECHL vienībai Stoktonas "Thunder". Pēc 15 tās rindās aizvadītām spēlēm Lipsbergs atgriezās WHL, kur noslēdza sezonu.

2015.—16. gada sezonas ievadā savainojuma dēļ ilgāku laiku nespēlēja, kā rezultātā Adirondekas "Thunder" rindās aizvadīja vien divas spēles. Novembra nogalē viņš tika aizmainīts uz citu ECHL klubu Jūtas "Grizzlies", taču sezonas turpinājumā nonāca jau Talsas "Oilers" rindās. 2016. gada rudenī no "Oilers" rindām tika atbrīvots un oktobra vidū pievienojās KHL klubam Rīgas "Dinamo". Turpmākajās četrās sezonās Lipsbergs "Dinamo" sastāvā neaizvadīja nevienu pilnu sezonu, daļu tās pavadot HK Liepāja, kas ir "Dinamo" fārmklubs.

Latvijas hokeja izlases sastāvā debitējis 2014. gada 19. aprīlī. Nepilnu mēnesi vēlāk komandas rindās devies uz 2014. gada Pasaules čempionātu, tajā aizvadot četras spēles. Lipsbergs spēlējis arī 2012., 2013. un 2014. gada Pasaules čempionātos junioriem.

## Ārējās saites
Caunītis

**Caunītis** (sieviešu dzimtē Caunīte) ir latviešu cilmes uzvārds. Cilvēki ar šo uzvārdu:

* Andis Caunītis (1971) — latviešu mežsaimnieks un politiķis;
* Juris Caunītis (1826—1861) — latviešu skolotājs, žurnālists un sabiedriskais darbinieks.